Tungurahua

Tungurahua (ketšua keeles 'tulekurk') on tegevvulkaan Lõuna-Ameerikas Ecuadori Andides, 140 km Quitost lõuna pool. Vulkaani kõrgus on 5023 meetrit. 

Vulkaan ärkas taas 1999. aastal. Suur vulkaanipurse toimus 16. augustil 2006, milles hukkus neli inimest, hävis tuhandeid maju ning tuhanded hektarid põllumaad kattusid tuhaga.

Tungurahua hakkas purskama 27. mail 2010. Enne seda oli ta viimati pursanud 6. veebruaril 2008. 

Vulkaan aktiveerus uuesti 2012. aasta augustis ja seejärel sama aasta detsembris.


Kategooria:Tegevvulkaanid
Kategooria:Ecuadori vulkaanid
Kategooria:Ecuadori mäed
Kategooria:Viietuhandelised